**1.ΚΑΤΑΧΩΡΗΣΤΕΑ ΣΤΟ ΚΗΜΔΗΣ**

 **2.ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 23 /11/2022**

 **Αριθ. Πρωτ. : 20923**

**ΑΠΟΣΠΑΣΜΑ**

# Από το πρακτικό της αριθμ. 37ης /2022ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης της Οικονομικής Επιτροπής Δήμου Λεβαδέων

**Αριθμός απόφασης : 336**

**Εισήγηση για έγκριση παράτασης προθεσμίας περαίωσης εργασιών του έργου : «Αναβάθμιση Δημοτικού Σταδίου Λιβαδειάς».**

Στη Λιβαδειά σήμερα 18η Νοεμβρίου 2022 ημέρα Παρασκευή και ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων , βάσει των διατάξεων του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και μετά από την αρ.πρωτ. 20430/14-11-2022 έγγραφη πρόσκληση του Προέδρου της & Δημάρχου Λεβαδέων , η οποία επιδόθηκε σε κάθε μέλος της σύμφωνα με τις διατάξεις του άρθρου 77 παρ. 2 του Ν.4555/2018 «Μεταρρύθμιση του θεσμικού πλαισίου της Τοπικής Αυτ/σης- Εμβάθυνση της Δημοκρατίας –Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των ΟΤΑ.(Πρόγραμμα «ΚΛΕΙΣΘΕΝΗΣ Ι»).

 Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν

παρόντα οκτώ (8), ήτοι:

 **ΠΑΡΟΝΤΕΣ ΑΠΟΝΤΕΣ**

 1.Ταγκαλεγκας Ιωάννης 1.Πούλος Ευάγγελος

2.Αποστόλου Ιωάννης (αν/κό μέλος κ. Μητά Αλέξανδρου) Αν και είχε νόμιμα προσκληθεί

3.Νταντούμη Ιωάννα (αν/κό μέλος κ. Kαλογρηά Αθανασίου)

4.Σαγιάννης Μιχαήλ

5.Μερτζάνης Κωσταντίνος

6.Καπλάνης Κωνσταντίνος

 7.Μπράλιος Νικόλαος

 8.Τουμαράς Βασίλειος (αν/κό μέλος κ. Καραμάνη Δημητρίου)

 Ο Πρόεδρος της Οικονομικής Επιτροπής εισηγούμενος το 8ο θέμα της ημερήσιας διάταξης έθεσε υπόψη των μελών το με αριθ. πρωτ. 20232/11-11-2022 έγγραφο της Δ/νσης Τεχνικών Υπηρεσιών του Δήμου Λεβαδέων , στο οποίο αναφέρονται τα παρακάτω:

*Έχοντας υπόψη :*

1. *Για την εκτέλεση του έργου συντάχθηκε η μελέτη με αριθμό 89/2018 προϋπολογισμού δαπάνης 1.200.000,00 €, από την Τεχνική Υπηρεσία του Δήμου Λεβαδέων.*
2. *Με την υπ’ αριθμόν 25 / 2020 Απόφαση της Οικονομικής Επιτροπής του Δήμου Λεβαδέων καταρτίστηκαν οι όροι Διακήρυξης για τη δημοπράτηση του έργου: " Αναβάθμιση Δημοτικού Σταδίου Λιβαδειάς " .*
3. *Με την υπ’ αριθμόν 219 / 2021 απόφαση της Οικονομικής Επιτροπής εγκρίθηκε το ΙΙΙ πρακτικό του Διαγωνισμού . και έγινε κατακύρωση της σύμβασης*
4. *Η σύμβαση του έργου συνολικού ποσού 636.735,81€ με Φ.Π.Α. υπεγράφη στις 18-11-2021.*
5. *Η συνολική προθεσμία του έργου ήταν δώδεκα (12 ) μήνες, ήτοι λήξη εκτέλεσης αυτού 18/11/2022.*

 *Σύμφωνα με το εγκεκριμένο χρονοδιάγραμμα εργασιών οι εργασίες κατασκευής του έργου ξεκίνησαν εμπρόθεσμα .*

 *Με το υπ ΄αριθμό 17762 / 10.10.2022 εισερχόμενο έγγραφο ο ανάδοχος του έργου Γυφτοδήμος Ευάγγελος του Γεωργίου , αιτείται παράταση προθεσμίας περαίωσης εργασιών* *για λόγους που αναφέρει στην αίτηση του.*

 *Η Διευθύνουσα Υπηρεσία έχοντας υπόψη :*

* *Την υπ ΄αριθμό 17762 / 10.10.2022 αίτηση του αναδόχου , σύμφωνα με την οποία αιτείται παράταση για τους λόγους που αναφέρονται στην παραπάνω επισυναφθείσα αίτηση ,*
* *Το γεγονός ότι δεν ήταν δυνατή η απρόσκοπτη εκτέλεση των εργασιών του έργου μέχρι την ημερομηνία περάτωσης δηλ. 18-11--2022*

*προτείνει να δοθεί παράταση προθεσμίας περαίωσης εργασιών του έργου : «Αναβάθμιση Δημοτικού Σταδίου Λιβαδειάς» έως την 18.09.2023*

*Με βάση τα ανωτέρω καλείται η Οικονομική επιτροπή να αποφασίσει την έγκριση παράτασης του συμβατικού χρόνου εκτέλεσης του ανωτέρου έργου έως την 18.09.2023 .*

 **Η Οικονομική Επιτροπή λαμβάνοντας υπόψη:**

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του

 Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

- Το με αριθ. πρωτ. 20232/11-11-2022 έγγραφο της Διεύθυνσης Τεχνικών Υπηρεσιών, που είχε διανεμηθεί

-Την 219/2021 (ΑΔΑ: 6Α07ΩΛΗ-ΩΗΧ) απόφασή της εγκρίθηκε το ΙΙΙ πρακτικό του Διαγωνισμού και έγινε κατακύρωση της σύμβασης «ΑΝΑΒΑΘΜΙΣΗ ΔΗΜΟΤΙΚΟΥ ΣΤΑΔΙΟΥ ΛΙΒΑΔΕΙΑΣ» στον Οικονομικό Φορέα με την επωνυμία «ΓΥΦΤΟΔΗΜΟΣ ΕΥΑΓΓΕΛΟΣ ΤΟΥ ΓΕΩΡΓΙΟΥ»

-Την από 18-11-2021 σύμβαση μεταξύ του αναδόχου και του Δήμου Λεβαδέων

- το υπ αριθμό πρωτ. 17762/10.10.2022αίτημα του αναδόχου

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

.

 **ΑΠΟΦΑΣΙΖΕΙ ΟΜΟΦΩΝΑ**

 Εγκρίνει την παράταση του συμβατικού χρόνου εκτέλεσης των εργασιών του φυσικού αντικειμένου του έργου με τίτλο : «ΑΝΑΒΑΘΜΙΣΗ ΔΗΜΟΤΙΚΟΥ ΣΤΑΔΙΟΥ ΛΙΒΑΔΕΙΑΣ» έως 18.09.2023 . για τους λόγους που αναφέρονται στο εισηγητικό μέρος της παρούσας.

.

**Η παρούσα απόφαση πήρε αριθμό 336/2022.**

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

 ΤΑ ΜΕΛΗ

1.Αποστόλου Ιωάννης

2 Νταντούμη Ιωάννα

3.Σαγιάννης Μιχαήλ

4. Μερτζάνης Κωσταντίνος

5.Καπλάνης Κωσταντίνος

6.Μπράλιος Νικόλαος ΠΙΣΤΟ ΑΠΟΣΠΑΣΜΑ

7.Τουμαράς Βασίλειος Λιβαδειά 23 -11-2022

 Ο ΠΡΟΕΔΡΟΣ

 ΙΩΑΝΝΗΣ Δ. ΤΑΓΚΑΛΕΓΚΑΣ

 ΔΗΜΑΡΧΟΣΛΕΒΑΔΕΩΝ